Diari Oficial de la Generalitat Valenciana


Sumari del DOGV 6717, del 20-02-2012 (2012/1427)

Convocatòria d'una plaça de coordinador del Departament d'Esports, per promoció interna.
----------------------------------------------------------------------------------------

### Dades del document

Número de DOGV
:   6717

Data del DOGV
:   20-02-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/1427


Data del document
:   27-01-2012

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * concurs administratiu

Convocatòria d'una plaça de coordinador del Departament d'Esports, per promoció interna. [2012/1427]  
L'Alcaldia Presidència, per la Resolució de 26 de gener de 2012, vistes les sentències 19/2011, 26/2011, 146/2011, 285/2011, 518/2011 i 676/2011 del Jutjat Contenciós Administratiu d'Alacant número 4, 4, 4, 4, 1 i 2 respectivament, per les quals s'acorda la nul·litat dels actes posteriors i s'ordena retrotraure els processos selectius objecte d'aquestes al moment immediatament anterior a la publicació de les convocatòries al tauler d'anuncis de l'Ajuntament de Benidorm, havent de practicar-se la mateixa forma prevista en l'article 6 del Reial Decret 896/1991, i considerant que es donen les mateixes circumstàncies en les bases que regeixen el procés selectiu per a la cobertura d'una plaça de coordinador del Departament d'Esports, va acordar:  
  
Aprovar el procediment selectiu per a la convocatòria d'una plaça de coordinador del Departament d'Esports de conformitat amb les següents   
  
Bases que han de regir en el procés selectiu per a cobrir per promoció interna una plaça de coordinador del Departament d'Esports.  
  
  
Base primera  
És objecte d'aquesta convocatòria la provisió, pel procediment de concurs oposició, d'un lloc de coordinador del Departament d'Esports, funcionari/ària de carrera pertanyent al grup A, subgrup 2, pel torn de promoció interna, vacant en la plantilla d'aquest ajuntament, dotada amb els emoluments que corresponguen segons la legislació vigent i la relació de llocs de treball d'aquest ajuntament.  
  
  
Base segona. Condicions dels aspirants  
Per a prendre part en aquesta oposició caldrà pertànyer a la plantilla municipal d'aquest ajuntament, ocupant un lloc de treball de funcionari, enquadrat en el grup C1.  
Posseir la titulació de diplomat universitari, en la branca de Mestre en Educació Física.  
  
Base tercera. Instàncies  
Les instàncies pera a sol·licitar prendre part en el concurs es dirigiran al president de la corporació, i es presentaran en el Registre General d'aquesta, durant el termini de 10 dies naturals, comptats a partir de l'endemà de la publicació de l'extracte de la convocatòria en el Butlletí Oficial de l'Estat.  
Juntament a les instàncies, caldrà adjuntar els documents acreditatius dels mèrits aportats pels aspirants en original o fotocòpia compulsada.  
  
Base quarta  
Les bases de la prova selectiva, així com les corresponents convocatòries, es publicaran en el Butlletí Oficial de la Província, en el butlletí de la comunitat autònoma i, si escau, en altres diaris oficials o en el periòdic oficial de la corporació interessada.  
L'anunci de la convocatòria es publicarà en el Butlletí Oficial de l'Estat i haurà de contindre:  
Denominació de l'escala, subescala i classe de la plaça per a l'ingrés de la qual es convoquen les proves selectives, corporació que les convoca, classe i nombre de places, amb indicació de les que es reserven, si escau, a promoció interna, així com les que es reserven per a persones amb minusvalidesa, data i número del butlletí o diaris oficials en què s'han publicat les bases i la convocatòria.   
  
Base cinquena. Tribunal qualificador  
El tribunal qualificador estarà constituït de la manera següent:  
El tribunal qualificador estarà constituït de la manera següent:  
President:  
Un/a tècnic/a del Departament de Recursos Humans.  
-Secretari:   
El de la corporació o funcionari/ària en qui delegue.  
Vocals:   
Tres funcionaris/àries municipals designats pel president de la corporació.  
El tribunal quedarà, a més, integrat pels seus respectius suplents.  
  
La designació dels membres del tribunal es farà pública al tauler d'edictes de la corporació.  
El tribunal no podrà constituir-se ni actuar sense l'existència de més de la meitat dels seus membres, titulars o suplents, indistintament.  
Hauran d'abstindre's de formar part dels òrgans de selecció de personal:  
Els que en els cinc anys anteriors a la publicació de la convocatòria hagen realitzat tasques de preparació d'aspirants a proves selectives d'accés a l'administració.  
Els que es troben sotmesos a algun dels supòsits a què es refereix l'article 28.2 de la Llei 30/1992.  
Així mateix, els aspirants podran recusar-los en la forma que disposa l'article 21 de l'esmentada llei.  
Si una vegada constituït el tribunal i iniciada la sessió, s'absenta el president, aquest designarà, d'entre els vocals concurrents el que el substituirà durant la seua absència, que serà el vocal amb major jerarquia, antiguitat i edat, per aquest ordre.  
  
Base sisena. Sistema selectiu  
La selecció dels aspirants es durà a terme mitjançant el sistema de concurs oposició.  
Fase d'oposició  
Consistirà en la realització d'una prova escrita, que versarà sobre coneixements de les funcions del lloc de treball que s'ha de realitzar: (planificació d'escoles esportives, dirigir i coordinar el personal esportiu a càrrec seu, dirigir i coordinar equips de treball, planificar i dirigir esdeveniments esportius, etc.). La valoració d'aquesta prova serà de 0 a 10 punts. Serà eliminatori per als opositors que no hagen aconseguit cinc punts.  
Fase de concurs  
L'assignació de la puntuació que corresponga a cada aspirant se farà segons el barem que recullen aquestes bases com a annex.  
  
Base setena. Relació d'aprovats i nomenament  
7.1. Relació d'aprovats.  
Acabada la qualificació dels concursants, el tribunal publicarà la relació d'aspirants amb vista a la puntuació obtinguda, declararà aprovat l'aspirant que haja obtingut major puntuació, i proposarà a la presidència de la corporació perquè efectue el corresponent nomenament d'aquest.  
  
7.2. Nomenament.  
Una vegada aprovada la proposta d'Alcaldia, l'aspirant nomenat haurà de prendre possessió en el termini de 30 dies naturals, comptador des de l'endemà de la notificació del nomenament. Si no pren possessió en el termini assenyalat, sense causa justificada, perdrà tots els drets derivats de la superació de les proves i subsegüent nomenament.  
  
Base huitena. Incidències  
El tribunal queda facultat per a resoldre els dubtes que es presenten i prendre els acords necessaris per al bon orde del concurs, en tot el no establit en aquestes bases.  
  
Base novena. Facultat de l'Alcaldia  
L'alcalde, degudament facultat per a això, adoptarà les resolucions pertinents respecte a l'admissió de l'aspirant, publicació d'anuncis i la resta de tràmits que pertoquen.  
  
Base desena. Impugnació  
La convocatòria, les bases d'aquesta i tots els actes administratius que es deriven d'aquesta i de l'actuació del tribunal, podran ser impugnats pels interessats en els casos i en la forma establits en la llei de procediment administratiu.  
  
Base onzena  
En tot allò no previst en aquestes bases, s'atindrà al que estableix la Llei 30/1984, de 2 d'agost, de Mesures per a la Reforma de la Funció Pública, modificades per la Llei 23/1988, de 28 de juliol, en el Reial Decret 2223/1984, de 19 de desembre, i en el Decret 364/1995, de 10 de març, pel qual s'aprova el Reglament General de Provisió de Llocs de treball i Promoció Professional dels Funcionaris Civils de l'Administració de l'Estat. Per la Llei 7/2007, de 12 d'abril, de l'Estatut Bàsic de l'Empleat Públic. I pel Reial Decret 896/1991, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris d'Administració local.  
  
  
  
ANNEX I  
  
Barem general de mèrits:  
  
Titulació acadèmica (MEC):  
1.1. Diplomat Universitari en Mestre en   
Educació Física i Esports. 5 punts.  
1.2. Tècnic Superior en Activitats Físiques i   
Animació Esportiva. 3 punts.  
1.3. FP II. 2 punts.  
1.4. Títol de Tècnic Auxiliar. 1 punt.  
  
Titulacions esportives (Federacions Esportives reconegudes pel CSD):  
2.1. Títol d'Entrenador Nacional. 3 punts.  
2.2. Títol d'Entrenador Territorial. 2 punts.  
2.3. Títol de Monitor Esportiu. 1 punt.  
2.4. Títol de Socorrista Aquàtic 1 punt.  
2.5. Títol de Primers Auxilis. 0,5 punts.  
  
Cursos esportius i d'especialització.  
3.1. Cursos de 100 hores o més. 3 punts.  
3.2. Cursos de 30 hores o més. 2 punts.  
3.3. Cursos de 20 hores o més. 1 punt.  
3.4. Cursos de menys de 15 hores.0,5 punts.  
  
Cursos d'informàtica (IVAP) i gestió esportiva.  
4.1. Cursos de 30 hores o més. 3 punts.  
4.2. Cursos de 20 hores o més. 2 punts.  
4.3. Cursos de menys de 20 hores. 1 punt.  
  
Experiència.  
5.1. Per cada anys treballat en coordinació i   
organització esportiva en l' Administració local. 3 punts.  
5.2. Per cada any treballat en l'impartiment   
de classes d'Educació Física i Esports. 1 punt.  
  
  
Benidorm, 27 de gener de 2012.- L'alcalde: Agustín Navarro Alvado.